
PËR HAPJEN E SHKOLLAVE PASUNIVERSITARE PRANË UNIVERSITETIT TË TIRANËS, UNIVERSITETIT POLITEKNIK, UNIVERSITETIT BUJQËSOR DHE AKADEMISË SË EDUKIMIT FIZIK DHE SPORTEVE

Në mbështetje të nenit 100 të Kushtetutës, të paragrafit të shtatë, të nenit 13 dhe të neneve 24, 37 dhe 38, të ligjit nr.8461, datë 25.2.1999, “Për arsimin e lartë në Republikën e Shqipërisë“, me propozimin e ministrit të Arsimit dhe Shkencës, Këshilli i Ministrave

V E N D O S I:

1. Hapjen e shkollave pasuniversitare (SHPU) për vitet akademike 2000-2001 dhe 2001-2002 pranë shkollave të larta universitare si më poshtë:
Pranë fakulteteve të Universitetit të Tiranës, në këto drejtime:
a) Fakulteti i Historisë dhe i Filologjisë:
- SHPU në gjuhë shqipe
- SHPU në letërsi
- SHPU në histori, me drejtimet: histori, arkeologji, etnologji
- SHPU në gjeografi
b) Fakulteti i Shkencave të Natyrës:
- SHPU në biologji, me drejtimet: botanikë, zoologji-ekologji, biologji qelizore molekulare, mikrobiologji-biotekologji, gjenetikë e popullateve, mbrojtje mjedisi.
- SHPU në kimi, me drejtimet: analizë kimike, elektrokimi, përpunim kimiko-teknologjik, inxhinieri ushqimore.
- SHPU në fizikë, me drejtimet: fizikë e materies së kondensuar, biofizikë.
- SHPU në matematikë, me drejtimet: kërkime operacionale, topologji dhe analizë funksionale, analizë numerike, propabilitet e statistikë dhe zbatime të tyre, alegjebër.
- SHPU në informatikë
- SHPU në farmaci (përgatitja dhe kontrolli i cilësisë së barnave).
c) Fakulteti i Ekonomisë:
- SHPU në ekonomiks
- SHPU në financë kontabilitet
- SHPU në marketing
ç) Fakulteti i Drejtësisë
- SHPU në të drejtën civile
- SHPU në shkenca penale
- SHPU në të drejtën publike
d) Fakulteti i Gjuhëve të Huaja:
- SHPU në gjuhësi, me drejtimet: gjuhë angleze, gjuhë frënge, gjuhë italiane, gjuhë gjermane, gjuhë ruse, gjuhë ballkanike.
- SHPU në letërsi, me drejtimet: letërsi angleze, letërsi frënge, letërsi italiane, letërsi gjermane, letërsi ruse-ballkanike
dh) Fakulteti i Shkencave Sociale:
- SHPU në filozofi-sociologji, me drejtimet: filozofi, sociologji
- SHPU në psikologji-pedagogji, me drejtimet: mësimdhënie, këshillim psikologjik
- SHPU në punë sociale
e) Fakulteti i Mjekësisë:
- SHPU në sëmundje të brendshme
- SHPU në neurologji-neurokirurgji-psikiatri
- SHPU në anatomi patologjike dhe mjekësi ligjore
- SHPU në ORL dhe okulistikë
- SHPU në kirurgji
- SHPU në obstetrikë-gjinekologji
- SHPU në pediatri
- SHPU në shëndet publik
- SHPU në infektiv-dermatologji
- SHPU në stomatologji
- SHPU në laborator
- SHPU në kardiologji
- SHPU në lëndët paraklinike
- SHPU në diagnozën me imazhe
Pranë rektoratit të Universitetit të Tiranës, në bashkëpunim me universitetet e Elbasanit dhe të Shkodrës.
- SHPU në studimet Europiane
Pranë departamentit të fizikës të Universitetit Politeknik të Tiranës:
- SHPU në fizikë të aplikuar inxhinierike
Pranë Universitetit Bujqësor të Tiranës, si më poshtë:
- SHPU në agronomi, me drejtimet: përmirësimi gjenetik i bimëve, prodhimi i farave dhe i fadanëve, hortikulturë.
- SHPU në ekonomi agrare, me drejtimet: drejtimi i ndërmarrjeve të agrobiznesit, ekonomi dhe politikë agrare, modelim teknik dhe ekonomik i sistemeve të prodhimit
- SHPU veterinari
- SHPU në shkencat pyjore, me drejtimet: qeverisja ekologjike pyjore, teknologjia e drurit
Pranë Akademisë së Edukimit Fizik dhe sporteve “Vojo Kushi”, si më poshtë:
- SHPU në kulturë, fizikë dhe sport, me drejtimet: didakt i edukimit fizik, specialist i atletikës
- SHPU në mjekësi sportive (në bashkëpunim me Fakultetin e Mjekësisë së Universitetit të Tiranës).
2. Shpenzimet për funksionimin e SHPU-ve, për vitet akademike 2000-2001 dhe 2001-2002, mbulohen nga tarifat e shkollimit dhe nga të ardhura të tjera të krijuara në mbështetje të akteve ligjore e nënligjore në fuqi.
3. SHPU-të, për vitet akademike 2000-2001 dhe 2001-2002, funksionojnë përgjithësisht me korrespondencë, përveç rasteve kur shkolla e lartë universitare i mbulon shpenzimet pa shtesë të fondeve buxhetore.
4. Tarifat e përgjithshme të shkollimit, në SHPU-të, për vitet akademike 2000-2001 dhe 2001-2002 janë:
- 1000 lekë për kandidatët nga stafi akademik i universiteteve publike;
- 5 000 lekë për kandidatët e sistemit buxhetor;
- 50 000 lekë për kandidatët e tjerë.
5. Ministria e Arsimit dhe Shkencës miraton çdo vit kuotat dhe modalitetet konkrete për hapjen dhe funksionimin e SHPU-ve dhe kontrollon realizimet buxhetore sipas kritereve të hartuara prej saj.
6. Ngarkohet Ministria e Arsimit dhe Shkencës për zbatimin e këtij vendimi
Ky vendim hyn në fuqi pas botimit në Fletoren Zyrtare.

